Lolland-Falsters Stifts-Tidende, 1844-12-30
Jndenlandske Efterretninger. Jmedens man hidtil har viist saa liden Tilbøielighed til at forbedre den, for Landet og Oplysningen saa vigtige, Almueskolelærerstands trange Kaar, imedens man endnu bebyrder Landsbyskolelærerne med et Postbuds Functioner og imedens en anden af Landets Embedsclasser, Told- eller Consumtionsbetjentenes, endnu sukke i forkuet og trang Stilling: har man dog i Roeskilde saa godt kunne overkomme at indstille om en Forbedring af de medicinale og civile Embedsmænds Gageringer, idet Stænderforsamlingen med 50 Stemmer mod 8 har bedet Hs. Maj. Kongen, at lade forelægge Stænderne et Lovudkast og Forbedring af de offentlige Lægers Embedsindtægter, og til Optagelse i Jnd stillingens Præmisser voteret, med 35 Stemmer imod 23: at Embedsindtægterne for Physici forbedres ved Tillæg i deres Gager saaledes, at de 3 ældste faae hver 1100 Rbd. aarlig, de 3 derpaa følgende hver 900 Rbd. og de 3 yngste hver 700 Rbd.; og, med 42 Stemmer mod 16: 1) At de nuværende faste Gager for Districtslægerne maae blive saaledes normerede, at de, med nogen Afpasning efter de forskjellige Districters Beskaffenhed, dog nogenlunde blive af eens Størrelse, i hvert Fald ikke for nogen under 150 Rbd. samt 2) at Tillæger bliver saaledes udvidet og forøget, at samtlige Districtslæger efter Anciennitet inddeeles i 4 omtrent lige store Classer, der erholde et Tillæg af respective 400, 300, 200 og 100 Rbd. Vi unde Dhrr. Physici og Districtslæger alt Godt, men ansee dog at deres Embedstilling ingenlunde er af dem i Staten, der have de første og fortrinlige Krav paa pecuniair Forbedring, da disse Embeder, uden at miskjende deres Vigtighed, dog ikke udkræve en saadan Tidsopoffrelse, som de andre Embedstillinger i Staten tildeels udelukkende lægge Beslag paa, og da de maae forudsættes stedse at komme i Hænderne paa Mænd, der ved Jndsigt, Dygtighed og Activitet og den særegne Anbefaling, som Embedstillingen allerede giver, formaae at berede sig en privar Praxisindtægt, som ingen anden egentlig Embedsstilling i Staten giver Adgang til og som, ved de Omstændigheder, der ledsage et medicinsk Embeds skifte, vel i Begyndelsen ofte kan være precair eller hæmmet ved anden Praxis, men, hvor den virkelige Duelighed og Redebonhed til privat Virksomhed er tilstede, dog altid efterhaanden meer og meere vil indtræde, hvilket vistnok Erfaring i de forskjellige Egne tilstrækkelig godtgiør. Andrage en Analogie efter de militaire Lægers, ved den – til Reductionsprincipet lidet svarende - Armeeomdannelse betydeligt og i Forhold til saa mange tilsvarende Embedstillinger over al Forventning forøgede, Gageringer, kan neppe være nogen rigtig Maalestok. Men hvordan man end bedømmer de civile Embedslægers Stilling hos os, og selv om man maatte ansee den i og for sig at kunne gjøre et Krav paa en officiel Forbedring: saa troe vi dog, at man saarer Principet for Gagering af Statens Embedsmænd ialmindelighed - hvad enten man saa anviser Midlerne hertil af communale Kasser, eller af den næsten tilstængede Finantskasse – naar man begynder med at forbedre de dog altid bedreEmbedstillinger i Staten før man i nogen Maade har afhjulpet de tunge Savn, der i de lavere Embedstillinger vise en saa bitter Nøgenhed i grel Contrast til de Svøb, hvori man bestræber sig for at indhylle dem, der i alle ydre Henseender ere stillede paa Samfundets høiere Trin. Vi hylde ganske den Grundsætning, at man efterhaanden bør, søge at give Embedsmændene en saa tilfredsstillende. og ydre uafhængig Stilling, som Embedets Værdighed udkræver og Finantsernes Tilstrækkelighed vor evigømme Byld – tillader, men vi troe, at man bør bringe en Harmonie i denne Bestræbelse og at man ikke bør hengive sig til isolerede Kaarsforbedringer i de høiere og engang bedre situerede Stillinger og derved tillige statuere et Classearistoratie, som i den omhandlede Beslutning synes os fremtrædende og som i mangen Retning kun kan virke nedtrykkende. Man har vel saa ofte hos os med kold Fornemhed søgt at bortvifte den Varme, hvormed de lavere, private og offentlige, Stillingers Krav fremtraadte, men Tiden kunde dog let omformeForholden saaledes, at man vil erkjende Misgrebet ved, ikke at have i det her omhandlede almindelige Punct begyndt med Reformer fra neden, og at det vil blive vanskeligere, naar Midlerne ere udtømte, at tilveiebringe Kjøling imod den Varme, hvormed de lavere stillede Classers Pretensioner da fremtræde eller hige efter at gjøre sig gjældende. (Aalb. Av.)